
 СПРАВКА

     с  решения от проведено редовно заседание на Добрички Общински съвет, 
по Протокол № 47 от 28.10.2026 г.

ОТНОСНО: Осигуряване на временен безлихвен заем от бюджетната сметка на Община Добричка за изпълнение на проект „Рехабилитация на пътното платно на улица „Първа“, с. Стефаново“ за предоставяне на безвъзмездна финансова помощ по Интервенция „II.Г.6 – Инвестиции в основни услуги и дребни по мащаби инфраструктура в селските райони“ от Стратегическия план за развитие на земеделието и селските райони на Република България за периода 2023-2027 г.
Внася: Соня Георгиева
Кмет на Община Добричка

РЕШЕНИЕ 766:

На основание чл.21, ал.1, т.6 и ал.2 от Закона за местното самоуправление и местната администрация (ЗМСМА), чл.104, ал.1, т.5 и ал.4 от Закона за публични финанси, Добрички общински съвет дава съгласие:
1. Да се предостави временен безлихвен заем в размер на 384 605 евро от бюджетната сметка на Община Добричка, по сметката за Европейски средства на Община Добричка, за финансиране на разходи по Административен договор № 08/Г.6/01/003675-С01 от 24.09.2025 год. за изпълнение на проект „Рехабилитация на пътното платно на улица „Първа“, с. Стефаново“.
2. Средствата от временния безлихвен заем да се възстановят по бюджетната сметка на Общината при постъпване на авансово плащане от Държавен фонд „Земеделие“ по Административен договор № 08/Г.6/01/003675-C01, но не по-късно от 31.12.2026 год.
3. Възлага на кмета на Община Добричка последващи законови действия.

С явно поименно гласуване с 20 гласа  „за”, 0 -  „против”, 0 -  „въздържал се” – решението  се приема.
„За“- Георги Драгнев, Петър Иванов, Георги Коев, Гинка Христова, Йордан Йорданов, Маринела Балчева, Калинка Димитрова, Теодора Иванова, Мария Янакиева, Анифе Карани, Илдъз Юнус, д-р Ердинч Хаджиев, Икбал Мариянов, Пламен Петров, Сибел Осман, Пламен Тодоров, Тихомир Колев, Стефан Димов, Петко Игнатов, инж. Диана Далакманска; „против“- няма, „въздържал се”-няма
Отсъства: Павел Костадинов

ОТНОСНО: Осигуряване на временен безлихвен заем от бюджетната сметка на Община Добричка за изпълнение на проект  „Рехабилитация на водопровод по улица "Десета" с. Ведрина, включително CBO и улична настилка“ за предоставяне на безвъзмездна финансова помощ по Интервенция ІІ.Г.6 „Инвестиции в основни услуги и дребни по мащаби инфраструктура в селските райони“  от Стратегическия план за развитие на земеделието и селските райони за периода 2023-2027г.
Внася: Соня Георгиева
Кмет на Община Добричка

РЕШЕНИЕ 767:

На основание чл.21, ал.1, т.6 и ал.2 от Закона за местното самоуправление и местната администрация (ЗМСМА), чл. 104, ал.1, т.5 и ал.4 от Закона за публични финанси, Добрички общински съвет дава съгласие:
1. Да се предостави Временен безлихвен заем в размер на 139 414,00 евро от бюджетната сметка на Община Добричка, по сметката за Европейски средства на Община Добричка, за финансиране на разходи по Административен договор № 08/Г.6/01/003406-C01  от 13.10.2025 год. за изпълнение на проект  „Рехабилитация на водопровод по улица "Десета" с. Ведрина, включително CBO и улична настилка“
2. Средствата от Временния безлихвен заем да се възстановят по бюджетната сметка на Общината при постъпване на авансовото плащане от ДФ „Земеделие“ по Административен договор № 08/Г.6/01/003406-C01, но не по –късно от 31.12.2026г.
3. Възлага на кмета на Община Добричка последващи законови действия.

С явно поименно гласуване с 20 гласа  „за”, 0 -  „против”, 0 -  „въздържал се” – решението  се приема.
„За“- Георги Драгнев, Петър Иванов, Георги Коев, Гинка Христова, Йордан Йорданов, Маринела Балчева, Калинка Димитрова, Теодора Иванова, Мария Янакиева, Анифе Карани, Илдъз Юнус, д-р Ердинч Хаджиев, Икбал Мариянов, Пламен Петров, Сибел Осман, Пламен Тодоров, Тихомир Колев, Стефан Димов, Петко Игнатов, инж. Диана Далакманска; „против“- няма, „въздържал се”-няма
Отсъства: Павел Костадинов

ОТНОСНО: Проект на Правилник за изменение и допълнение на Правилник за организацията и дейността на Общинския съвет, неговите комисии и взаимодействието му с общинската администрация, приет с Решение № 116/29.05.2024г. на Добричкия общински съвет.
Внася: Георги Коев
Председател на Добрички Общински съвет  

РЕШЕНИЕ 768:

На основание чл. 21, ал. 3 от Закона за местното самоуправление и местната администрация във връзка с чл. 79 от Административнопроцесуалния кодекс и чл. 8 и чл. 11 от Закона за прозрачност при представителство на интереси Добричкият общински съвет:
1. Приема Правилник за изменение и допълнение на Правилника за организацията и дейността на Общинския съвет, неговите комисии и взаимодействието му с общинската администрация съгласно приложението, което е неразделна част от настоящото решение
ПРОЕКТ НА ПРАВИЛНИК ЗА ИЗМЕНЕНИЕ И ДОПЪЛНЕНИЕ
НА ПРАВИЛНИКА ЗА ОРГАНИЗАЦИЯТА И ДЕЙНОСТТА НА ОБЩИНСКИЯ СЪВЕТ, НЕГОВИТЕ КОМИСИИ И ВЗАИМОДЕЙСТВИЕТО МУ С ОБЩИНСКАТА АДМИНИСТРАЦИЯ

(приет с Решение № 116 по Протокол № 11/29.05.2024 г.
на Добричкия общински съвет)

§ 1. В чл. 17, ал. 3 се създава т. 7:
„7. осигурява организационно-техническото обслужване на обществените консултации по чл. 80а, публикуването на справките по чл. 80б и съхраняването на документите по чл. 32а и чл. 70а; подпомага председателя на общинския съвет и общинските съветници при поддържането на календарите по чл. 23а.“
С явно поименно гласуване  -  „за” – 20; „против” - 0 ; „въздържали се” – 0; предложеното   изменение и допълнение в параграф 1 се приема единодушно

§ 2. Създава се чл. 23а:
„Чл. 23а. (1) Чл. 23а. (1) Редът за заявяване, провеждане, документиране и отразяване на личните срещи на председателя на общинския съвет и на общинските съветници с представители на интереси се урежда с отделни Правила за провеждане, документиране и отразяване на лични срещи с представители на интереси, които се приемат от Добричкия общински съвет и се публикуват на интернет страницата на общината. 
(2) Председателят на общинския съвет и всеки общински съветник поддържат календар за проведените лични срещи при условията и в сроковете на Закона за прозрачност при представителство на интереси (ЗППИ), наредбата по чл. 19, ал. 3 от същия закон и правилата по ал. 1. Организационно-техническото подпомагане от звено „Секретариат на общинския съвет“ не освобождава съответното лице от задължението да предоставя своевременно пълни и точни данни за проведените срещи.
(3) Алинеи 1 и 2 се прилагат в приложното поле на ЗППИ. Приемните дни, срещите с граждани, разглеждането на жалби и сигнали и другите форми на непосредствено гражданско участие се осъществяват по общия ред, когато контактът не представлява представителство на интереси по смисъла на закона.“
С явно поименно гласуване  -  „за” – 20; „против” - 0 ; „въздържали се” – 0; предложеното   изменение и допълнение в параграф 2 се приема единодушно

§ 3. В чл. 25 се създава ал. 5:
„(5) Когато по проект на акт се изготвя справка по чл. 80б, към материалите за разглеждането му се прилагат документите по чл. 80б, ал. 5. Изключенията по ал. 3 и чл. 28, ал. 3 не освобождават от спазване на приложимите законови изисквания за участие на заинтересованите лица и публикуване на справката.“
С явно поименно гласуване  -  „за” – 20; „против” - 0 ; „въздържали се” – 0; предложеното   изменение и допълнение в параграф 3 се приема единодушно

§ 4. Създава се чл. 32а:
„Чл. 32а. (1) При изработване на проект на акт по чл. 3, ал. 1 ЗППИ общинският съвет и неговите комисии могат да организират изслушвания с документирано участие. За участниците, за които е приложим чл. 11, т. 2 ЗППИ, се прилагат изискванията за деклариране по чл. 70а, ал. 2 – 4.
(2) Председателят на общинския съвет, съответно председателят на комисията, организира събирането на декларациите преди изслушването. В протокола се отразяват участниците, качеството, в което участват, предметът на изслушването и изразените становища. Декларациите и предоставените писмени материали се прилагат към преписката по проекта.
(3) Протоколът се публикува по реда за публикуване на протоколите на общинския съвет, съответно на неговите комисии, при спазване на изискванията за защита на личните данни и другата защитена от закона информация.
(4) Присъствието на граждани в открито заседание и упражняването на правото им да се изказват, да отправят питания, становища и предложения не се обвързват с подаване на декларация по ал. 1, освен когато участието им е в изслушване по чл. 11, т. 2 ЗППИ.“
С явно поименно гласуване  -  „за” – 20; „против” - 0 ; „въздържали се” – 0; предложеното   изменение и допълнение в параграф 4 се приема единодушно

§ 5. Създава се чл. 70а:
„Чл. 70а. (1) При изработване на проект на акт по чл. 3, ал. 1 ЗППИ чрез работна група или комисия при общинския съвет, участниците, които не са служители на институциите по чл. 5 ЗППИ, декларират обстоятелствата по чл. 11, т. 1 от същия закон. Приложното поле и изключенията по чл. 3 ЗППИ се съобразяват при определяне на задължените участници.
(2) Декларацията се подава писмено преди първото участие и съдържа имената на участника, качеството, в което участва, проекта, по който се работи, представляваните интереси и свързаността с лица, които имат интерес от разглеждания въпрос, включително за годината, предхождаща датата на първото участие. Свързаността се определя съгласно § 1, т. 3 от допълнителната разпоредба на ЗППИ. Когато не представлява интереси или няма такава свързаност, участникът изрично посочва това. Декларацията се датира и подписва.
(3) При промяна на декларираните обстоятелства участникът представя актуализирана декларация преди следващото си участие.
(4) Председателят на съответната комисия или работна група при общинския съвет организира събирането на декларациите и прилагането им към преписката по проекта. Предоставянето и публикуването на информация от декларациите се извършват при спазване на изискванията за защита на личните данни и другата защитена от закона информация.
(5) Наличието на свързаност и представляваните интереси не са основание за отвод или самоотвод на член на работна група съгласно чл. 11, т. 1 ЗППИ. Тази разпоредба не отменя приложимите законови забрани, несъвместимости и задължения за предотвратяване на конфликт на интереси.
(6) Привличането на външни експерти и консултанти по чл. 60 и чл. 70, ал. 4 се осъществява при спазване на този член, когато участието е в работна група или комисия при общинския съвет, съответно при спазване на чл. 32а, когато е в документирано изслушване.“
С явно поименно гласуване  -  „за” – 20; „против” - 0 ; „въздържали се” – 0; предложеното   изменение и допълнение в параграф 5 се приема единодушно

§ 6. Създават се чл. 80а и чл. 80б:
„Чл. 80а. (1) При изработване на проект на нормативен акт на общинския съвет съставителят провежда обществени консултации по реда на чл. 26 от Закона за нормативните актове (ЗНА). Проектът и мотивите се публикуват на интернет страницата на Община Добричка, секция „Общински съвет“, в раздел „Проекти на наредби и правилници“ за обществени консултации. 
(2) Срокът за предложения и становища е не по-кратък от 30 дни. По изключение, той може да бъде съкратен при условията на чл. 26, ал. 4 ЗНА, но не може да бъде по-кратък от 14 дни. Причините за съкращаването се посочват изрично в мотивите.
(3) Съобщението за консултацията посочва предмета на проекта, началната и крайната дата на срока, начините и адресите за подаване на предложения и становища. То съдържа указание подателят да посочи дали действа от свое име, или защитава позиция от името на друго лице или група лица, както и данни за идентифициране на представляваното лице или група.
(4) Постъпилите предложения и становища се регистрират с датата на получаването им и се предоставят на съставителя. Когато липсват данните по ал. 3, изречение второ, от подателя се изисква уточнение. Непредоставените данни се отбелязват в справката, без да се предполагат от съставителя.
(5) При представителство на интереси се спазват изискванията на чл. 10 ЗППИ относно идентифицирането, съдържанието и разглеждането на становищата. Вписване в Регистъра за прозрачност не се поставя като общо условие за участие в обществена консултация, когато законът не изисква такова вписване.
(6) При проекти на общи административни актове и други актове, подлежащи на обществено обсъждане, се прилагат редът, сроковете и формите за участие по Административнопроцесуалния кодекс и съответния специален закон. Изискванията за информацията по ал. 3 и нейното регистриране по ал. 4 се прилагат съобразно приложимия закон. Сроковете по ал. 2 се отнасят за консултациите по ЗНА.
(7) Достъпът до проектите на актове в приложното поле на ЗППИ и относимите към тях документи се осигурява в машинно четим отворен формат съгласно чл. 7, ал. 3 ЗППИ.
Чл. 80б. (1) След приключване на обществената консултация по проект на нормативен акт съставителят изготвя справката по чл. 26, ал. 5 ЗНА при спазване на чл. 8, ал. 2 – 4 ЗППИ. За останалите проекти справка по този член се изготвя в случаите, предвидени в чл. 8, ал. 2 ЗППИ и приложимия нормативен акт.
(2) За всяко постъпило предложение или становище справката съдържа данни за подателя, датата на постъпване, декларираното качество – от свое име или от името на друго лице или група лица, съдържанието на предложението, начина, по който е отразено в проекта, и обосновка за неприемането му изцяло или частично. Когато не са постъпили предложения и становища, това се посочва изрично.
(3) Председателят на общинския съвет организира изготвянето на справката с организационно-техническото съдействие на звено „Секретариат на общинския съвет“ въз основа на постъпилите предложения и становища и предоставената от съставителя на проекта информация за тяхното приемане или неприемане, включително обосновката за неприетите предложения. Когато съставител е комисия на общинския съвет, тази информация се отразява в протокола от заседанието, на което са обсъдени резултатите от обществената консултация. 
(4) Справката се публикува на интернет страницата, на която е публикуван проектът, след приключване на консултацията и преди внасянето му за приемане от общинския съвет. Публикуването се осигурява от съставителя със съдействието на Секретариата, съответно на общинската администрация.
(5) Към предложението за приемане на акта се прилагат окончателният проект, мотивите, справката, постъпилите предложения и становища и данни за проведената консултация и публикуването на справката. Вносителят отговаря за комплектуването на преписката. Публикуването на материалите се извършва при спазване на изискванията за защита на личните данни и другата защитена от закона информация.
(6) При липса на задължителен документ или данни за изпълнение на приложимите изисквания за консултация и публикуване на справката председателят на общинския съвет уведомява вносителя за допълване на преписката. Проектът се предлага за приемане след отстраняване на непълнотите. Постоянните комисии разглеждат постъпилите становища и тяхното отразяване при подготовката на докладите си по проекта.“

С явно поименно гласуване  -  „за” – 20; „против” - 0 ; „въздържали се” – 0; предложеното   изменение и допълнение в параграф 6 се приема единодушно

ПРЕХОДНИ И ЗАКЛЮЧИТЕЛНИ РАЗПОРЕДБИ
§ 7. (1) Правилникът за изменение и допълнение на Правилника за организацията и дейността на Общинския съвет, неговите комисии и взаимодействието му с общинската администрация е приет на основание чл. 21, ал. 3 от Закона за местното самоуправление и местната администрация с Решение № …………… по Протокол № …………… от …………… г. на Добричкия общински съвет.
(2) Правилникът влиза в сила три дни след разгласяването му по реда на чл. 78, ал. 3 от Административнопроцесуалния кодекс във връзка с чл. 8, ал. 1 от Правилника за организацията и дейността на Общинския съвет, неговите комисии и взаимодействието му с общинската администрация.
(3) Изискванията по чл. 23а, ал. 2 за поддържане на календарите и свързването им с Регистъра за прозрачност се прилагат от влизането в сила на съответните разпоредби на ЗППИ. Организацията при невъведен в експлоатация Регистър се осъществява съгласно правилата по чл. 23а, ал. 1 при спазване на закона и наредбата по чл. 19, ал. 3 ЗППИ.
(4) Изискванията за обществени консултации, справки и деклариране при работни групи, консултативни съвети и изслушвания се прилагат независимо от въвеждането на Регистъра за прозрачност в експлоатация.
С явно поименно гласуване  -  „за” – 20; „против” - 0 ; „въздържали се” – 0; предложеното   изменение и допълнение в параграф 7 се приема единодушно

2. Възлага на председателя на общинския съвет да организира разгласяването на приетия правилник по реда на чл. 78, ал. 3 от Административнопроцесуалния кодекс във връзка с чл. 8, ал. 1 от Правилника и публикуването на актуализирания му текст на интернет страницата на Община Добричка.
Подлагам на гласуване Проектът за решение на Правилник за изменение и допълнение на Правилника за организацията и дейността на Общинския съвет, неговите комисии и взаимодействието му с общинската администрация в цялост.

С явно поименно гласуване с 20 гласа  „за”, 0 -  „против”, 0 -  „въздържал се” – решението  се приема.
„За“- Георги Драгнев, Петър Иванов, Георги Коев, Гинка Христова, Йордан Йорданов, Маринела Балчева, Калинка Димитрова, Теодора Иванова, Мария Янакиева, Анифе Карани, Илдъз Юнус, д-р Ердинч Хаджиев, Икбал Мариянов, Пламен Петров, Сибел Осман, Пламен Тодоров, Тихомир Колев, Стефан Димов, Петко Игнатов, инж. Диана Далакманска; „против“- няма, „въздържал се”-няма
Отсъства: Павел Костадинов

ОТНОСНО: Попълване числения състав на Постоянната комисия по култура, младежки дейности, вероизповедание, спорт и туризъм при Добрички ОбС.
Внася: Георги Коев	
Председател на Добрички Общински съвет  

РЕШЕНИЕ 769:

1.На основание чл. 21, ал.1, т.1 от ЗМСМА  и чл. 62, ал.2 от Правилника за организацията и дейността на Общинския съвет, неговите комисии и взаимодействието  му с общинска администрация, Добрички общински съвет : 
2. Избира за член на Постоянната комисия по култура, младежки дейности, вероизповедание, спорт и туризъм при Добрички ОбС Калинка Николова Димитрова.

С явно гласуване с 20 гласа  „за”, 0 -  „против”, 0 -  „въздържал се” – решението  се приема.
Отсъства: Павел Костадинов

ОТНОСНО: Попълване числения състав на Постоянната комисия по местно самоуправление, обществен ред, сигурност и законност при Добрички ОбС.
Внася: Георги Коев
Председател на Добрички Общински съвет  

РЕШЕНИЕ 770:

1.На основание чл. 21, ал.1, т.1 от ЗМСМА  и чл. 62, ал.2 от Правилника за организацията и дейността на Общинския съвет, неговите комисии и взаимодействието  му с общинска администрация, Добрички общински съвет : 
2. Избира за член на Постоянната комисия по местно самоуправление, обществен ред, сигурност и законност при Добрички ОбС Калинка Николова Димитрова.

С явно гласуване с 20 гласа  „за”, 0 -  „против”, 0 -  „въздържал се” – решението  се приема.
Отсъства: Павел Костадинов

ОТНОСНО: Попълване числения състав на Постоянната комисия по образование, здравеопазване, трудова заетост и социални дейности при Добрички ОбС.
Внася: Георги Коев
Председател на Добрички Общински съвет  

РЕШЕНИЕ 771:

1.На основание чл. 21, ал.1, т.1 от ЗМСМА  и чл. 62, ал.2 от Правилника за организацията и дейността на Общинския съвет, неговите комисии и взаимодействието  му с общинска администрация, Добрички общински съвет : 
2. Избира за председател на Постоянната комисия по образование, здравеопазване, трудова заетост и социални дейности при Добрички ОбС Калинка Николова Димитрова.

С явно гласуване с 20 гласа  „за”, 0 -  „против”, 0 -  „въздържал се” – решението  се приема.
Отсъства: Павел Костадинов

ОТНОСНО: Предоставяне за безвъзмездно ползване на движимо имущество, частна общинска собственост
Внася: Соня Георгиева
Кмет на  община Добричка
РЕШЕНИЕ 772:

На основание чл. 21, ал. 1, т. 8 от ЗМСМА, във връзка с чл. 12, ал. 3 от Закона за общинската собственост, чл. 47, ал. 3, т. 3 от Наредба № 4 за реда за придобиване, управление и разпореждане с общинско имущество, Добрички общински съвет:
1. Дава съгласие да бъде предоставено за безвъзмездно ползване на Районна служба „Изпълнение на наказанията“ град Добрич към Главна дирекция „Изпълнение на наказанията“ на Министерство на правосъдието за срок от 5 (пет) години лек автомобил с марка: Шевролет, модел: Лачети, с рег. № ТХ3500РХ. Застрахователната стойност е 440 евро.
	2. Възлага на кмета на община Добричка да подпише договор за предоставяне правото на безвъзмездно ползване на горепосоченото превозно средство, както и последващи законови действия.

С явно поименно гласуване с 20 гласа  „за”, 0 -  „против”, 0 -  „въздържал се” – решението  се приема.
„За“- Георги Драгнев, Петър Иванов, Георги Коев, Гинка Христова, Йордан Йорданов, Маринела Балчева, Калинка Димитрова, Теодора Иванова, Мария Янакиева, Анифе Карани, Илдъз Юнус, д-р Ердинч Хаджиев, Икбал Мариянов, Пламен Петров, Сибел Осман, Пламен Тодоров, Тихомир Колев, Стефан Димов, Петко Игнатов, инж. Диана Далакманска; „против“- няма, „въздържал се”-няма
Отсъства: Павел Костадинов

ОТНОСНО: Промяна на характера на собствеността от публична в частна на имот в с. Карапелит, община Добричка
Внася: Соня Георгиева
Кмет на  община Добричка
РЕШЕНИЕ 773:

I.На основание чл. 21, ал.1, т.8 от Законa за местното самоуправление и местната администрация и чл.6, ал.1 от Закона за общинската собственост, във връзка с чл.6, ал.2 от Наредба № 4 за реда за придобиване, управление и разпореждане с общинската собственост на Добрички общински съвет, Добрички общински съвет променя характера на собствеността на бивша административна сграда, обособена в УПИ VIII-327, квартал 20 по плана на с. Карапелит, общ. Добричка, включваща сутерен, втори и трети етаж със разгъната застроена площ - 406 кв.м.
II. Възлага на Кмета на община Добричка, град Добрич последващите законови действия. 

С явно поименно гласуване с 20 гласа  „за”, 0 -  „против”, 0 -  „въздържал се” – решението  се приема.
„За“- Георги Драгнев, Петър Иванов, Георги Коев, Гинка Христова, Йордан Йорданов, Маринела Балчева, Калинка Димитрова, Теодора Иванова, Мария Янакиева, Анифе Карани, Илдъз Юнус, д-р Ердинч Хаджиев, Икбал Мариянов, Пламен Петров, Сибел Осман, Пламен Тодоров, Тихомир Колев, Стефан Димов, Петко Игнатов, инж. Диана Далакманска; „против“- няма, „въздържал се”-няма
Отсъства: Павел Костадинов

ОТНОСНО: Актуализация на годишната програма за управление и разпореждане с общинско имущество и прекратяване на съсобственост в имот по КККР на с. Приморци, община Добричка.  
Внася: Соня Георгиева
Кмет на  община Добричка
РЕШЕНИЕ 774:

І. На основание чл. 21, ал. 1, т. 8 от Закона за местното самоуправление и местната администрация, чл. 8, ал. 9 от Закона за общинската собственост и чл. 5, ал. 1 от Наредба № 4 за реда за придобиване, управление и разпореждане с общинско имущество, Добрички общински съвет дава съгласие за актуализация на Програмата за управление и разпореждане с имотите - общинската собственост за 2026г., приета с Решение № 555 от 28.01.2026г., като в раздел II в глава „2. Имоти – предвидени за продажба, съгласно ЗОС“, в т.2.2 „Имоти – частна общинска собственост, предвидени за прекратяване на съсобственост, чрез продажба частта на община Добричка по чл. 36, ал. 1, т. 2 от ЗОС“, се допълва:
- с. Приморци, община Добричка – 176 кв.м. идеална част от Поземлен имот с идентификатор 58360.10.12, целия с площ 726 кв.м и очаквани приходи в размер на 247,00 евро /двеста четиридсет и седем евро/ без включен ДДС;
На основание чл. 8, ал. 10 от Закона за общинската собственост, решението да се публикува на интернет страницата на Община Добричка и на информационното табло в сградата на общината в 14 /четиринадесет/ дневен срок от приемането на решението.
II. На основание чл. 21, ал. 1, т. 8 от Закона за местното самоуправление и местната администрация, чл. 36, ал. 1, т. 2 и чл. 41, ал. 2 от Закона за общинската собственост, във връзка с чл. 62, ал. 1, т. 3 и чл. 57 от Наредба № 4 за реда за придобиване, управление и разпореждане с общинско имущество,  Добрички общински съвет дава съгласие да се прекрати съсобствеността между община Добричка и Васил Иванов Русев, чрез продажба на частта собственост на общината:
- 176 кв.м. идеална част от Поземлен имот с идентификатор 58360.10.12, по КККР на с. Приморци, община Добричка целия с площ 726 кв.м и определя пазарна цена в размер на 247,00 евро /двеста четиридсет и седем евро/ без включен ДДС, надхвърляща по размера си данъчната оценка в размер на 15,20 евро /петнадесет евро и 20 евроцента /.
III. Съгласно чл. 52, ал. 5, т. 1 от Закона за местното самоуправление и местната администрация, 30 /тридесет/ на сто от постъпленията от продажбата да се използват за финансиране на изграждането, за основен и текущ ремонт на социална и техническа инфраструктура в с. Приморци, общ. Добричка.
IV. Възлага на Кмета на община Добричка, последващи законови действия. 
С явно поименно гласуване с 19 гласа  „за”, 0 -  „против”, 0 -  „въздържал се” – решението  се приема.
„За“- Георги Драгнев, Петър Иванов, Георги Коев, Гинка Христова, Йордан Йорданов, Маринела Балчева, Калинка Димитрова, Мария Янакиева, Анифе Карани, Илдъз Юнус, д-р Ердинч Хаджиев, Икбал Мариянов, Пламен Петров, Сибел Осман, Пламен Тодоров, Тихомир Колев, Стефан Димов, Петко Игнатов, инж. Диана Далакманска; „против“- няма, „въздържал се”-няма
Отсъства: Павел Костадинов
Отвод: Теодора Иванова

ОТНОСНО: Отдаване под наем на част от имот - публична общинска собственост за монтаж на съоръжение в с. Фелдфебел Денково, община Добричка. 
Внася: Соня Георгиева
Кмет на  община Добричка
РЕШЕНИЕ 775:

I. На основание чл. 21, ал. 1, т. 8 от Законa за местното самоуправление и местната администрация, чл. 19, ал. 1 във връзка с чл. 30, ал. 5 от Закона за електронните съобщителни мрежи и физическа инфраструктура и чл. 8, ал. 2 от Закона за общинската собственост и чл. 24, ал. 1 от Наредба № 4 за реда за придобиване, управление и разпореждане с общинското имущество на Добрички общински съвет, Добрички общински съвет дава съгласие за отдаване под наем  на реална част с площ 12 кв.м, разположена в северозападната част на покрива на административно-битова сграда /кметство/ със застроена площ 351 кв.м, построена в УПИ III – кметство в квартал 25 с площ 1350 кв.м по плана на с. Фелдфебел Денково, общ. Добричка, за срок от 10 /десет/ години на „Виваком България“ ЕАД за монтаж на малогабаритна и олекотена конструкция с радио-съоръжение и определя месечен наем в размер на 85,67 евро (осемдесет и пет евро и 67 евроцента) без ДДС.
II. Съгласно чл. 52, ал. 5, т. 2 от Закона за местното самоуправление и местната администрация, 30 /тридесет/ на сто от постъпленията от наем на имотите, да се използват за изпълнение на дейности от местно значение в с. Фелдфебел Денково, общ. Добричка.
III. Възлага на Кмета на община Добричка, последващите законови действия.

С явно поименно гласуване с 20 гласа  „за”, 0 -  „против”, 0 -  „въздържал се” – решението  се приема.
„За“- Георги Драгнев, Петър Иванов, Георги Коев, Гинка Христова, Йордан Йорданов, Маринела Балчева, Калинка Димитрова, Теодора Иванова, Мария Янакиева, Анифе Карани, Илдъз Юнус, д-р Ердинч Хаджиев, Икбал Мариянов, Пламен Петров, Сибел Осман, Пламен Тодоров, Тихомир Колев, Стефан Димов, Петко Игнатов, инж. Диана Далакманска; „против“- няма, „въздържал се”-няма
Отсъства: Павел Костадинов

ОТНОСНО: Одобряване на проект за Подробен устройствен план (ПУП) – Парцеларен план (ПП) за елементи на техническата инфраструктура извън урбанизираните територии за: „Изграждане на кабелно електрозахранване от БКТП „ЕРАТО“ до  електромерно табло ТЕПО 1М на границата на ПИ № 02871.15.17, местност „Фатмата“ по кадастралната карта на с. Батово, община Добричка“
Внася: Соня Георгиева
Кмет на  община Добричка
РЕШЕНИЕ 776:

На основание чл.21 ал.1, т.11 от ЗМСМА във връзка с чл.129, ал.1 от ЗУТ, Добрички общински съвет одобрява проект за Подробен устройствен план (ПУП) – Парцеларен план (ПП) за елементи на техническата инфраструктура извън урбанизираните територии за: „Изграждане на кабелно електрозахранване от БКТП „ЕРАТО“ в ПИ № 02871.16.36, през ПИ 02871.16.54 до електромерно табло ТЕПО 1М на границата на ПИ № 02871.15.17, местност „Фатмата“ по кадастралната карта на с. Батово, община Добричка“. 

С явно гласуване с 20 гласа  „за”, 0 -  „против”, 0 -  „въздържал се” – решението  се приема.
Отсъства: Павел Костадинов

ОТНОСНО: Разрешение за изработване на проект за Подробен устройствен план (ПУП) – Парцеларен план (ПП) за елементи на техническата инфраструктура извън урбанизираните територии за: „Изграждане на ново кабелно електрозахранване за нов БКТП в ПИ № 55511.410.29 по кадастралната карта на с. Паскалево, община Добричка“
Внася: Соня Георгиева
Кмет на  община Добричка
РЕШЕНИЕ 777:

На основание чл.21 ал.1, т.11 от ЗМСМА, чл.124а, ал.1 и ал.5, чл.124б, ал.1, във връзка с чл.125 от ЗУТ, Добрички общински съвет:
	I. Разрешава изработването на Подробен устройствен план (ПУП) – Парцеларен план (ПП) за елементи на техническата инфраструктура извън урбанизираните територии за: „Изграждане на ново кабелно електрозахранване за нов БКТП в ПИ № 55511.410.29 по кадастралната карта на с. Паскалево, община Добричка“. 
 Изработеният ПУП-ПП да се представи в един оригинал и едно копие на хартиен носител, както и в цифров вид, върху технически носител, съгласно чл. 65, ал. 6, т. 4 от Наредба № 8 за обема и съдържанието на устройствените планове. Техническият носител да съдържа и файл във формат „PDF“. 
Да бъдат представени становища от „Електроразпределение Север“ АД, „ВиК Добрич“ АД и РИОСВ – Варна преди внасяне на проекта за ПУП – ПП за процедиране и одобряване. 	
II. Одобрява задание за изработване на  Подробен устройствен план (ПУП) – Парцеларен план (ПП) за елементи на техническата инфраструктура извън урбанизираните територии за : „Изграждане на ново кабелно електрозахранване за нов БКТП в ПИ № 55511.410.29 по кадастралната карта на с. Паскалево, община Добричка“.
III. На основание чл.124б, ал.1 от ЗУТ настоящото решение да се публикува в единния публичен регистър по устройство на територията по чл.5а от ЗУТ.
На основание чл.124б, ал.2 от ЗУТ настоящото решение да се разгласи с обявление, което да се постави на определените за това места в сградата на общината и в сградата на кметство с. Паскалево, общ.Добричка, както и да се публикува на интернет страницата на общината. 




IV. Възлага на Кмета на Община Добричка последващи законови действия.


С явно поименно гласуване с 20 гласа  „за”, 0 -  „против”, 0 -  „въздържал се” – решението  се приема.
„За“- Георги Драгнев, Петър Иванов, Георги Коев, Гинка Христова, Йордан Йорданов, Маринела Балчева, Калинка Димитрова, Теодора Иванова, Мария Янакиева, Анифе Карани, Илдъз Юнус, д-р Ердинч Хаджиев, Икбал Мариянов, Пламен Петров, Сибел Осман, Пламен Тодоров, Тихомир Колев, Стефан Димов, Петко Игнатов, инж. Диана Далакманска; „против“- няма, „въздържал се”-няма
Отсъства: Павел Костадинов

Председател на Добрички общински съвет








































Съгласувал:
Адв. Дорина Чимширова
Юрист на Добрички ОбС 




Изготвил:
А.Атанасова 
Гл. експерт „Секретариат на ОбС“

